דו"ח ועדת ביקורת מס' 28 5/7/15

1-פגישה עם סגן ראש המועצה-משה סוויל:לאור בקשת סגן ראש המועצה הוועדה נפגשה איתו במטרה לבחון את דחיית אסיפת החברים.

בסיכומו של דבר נפרסו בפנינו 3 סיבות עיקריות מדוע אנו צריכים "לדחות" את האסיפה(לא לבטל).1-קשורה למו"מ המתקדם עם המזכיר המיועד. 2-המועצה מלווה כיום את וועד המנהל בצורה צמודה במכלול הנושאים:תקציב,שכונת עלות השחר ועוד... 3-הוועד בניגוד לעבר אינו נאחז בקרנות המזבח ויש לתת לו הזדמנות נוספת בשיתוף המועצה להוציא את העגלה מהבוץ.

הוועדה השיבה למשה:ראשית-תודה על זמנך.1-הוועדה תסייע ככל שתוכל למזכיר החדש יהיה אשר יהיה ומטרתה העיקרית לראות את היישוב צומח ומשגשג.אתה יותר ממוזמן להעביר לו את המסר. 2-הוועדה מודה ומכבדת את ליווי המועצה לרבות שעות השקעה של גורמים רבים להצלת היישוב אך לדעתינו על אף הרצון הטוב זה במקרה הטוב אקמול לחולה סופני ולא טיפול שורש. 3-לעניות דעתינו הוועד לא שינה את התנהלותו ומשתף פעולה עם המועצה רק מחוסר ברירה.

הוועדה שוב הודתה למשה סוויל על זמנו והקשבתו.

2-המשך ישיבה ומסקנות לקראת הפגישה עם רשם האגודות ואסיפת החברים. למרות הפגישה הנ"ל הוועדה החליטה לבקש מוועד מנהל לכנס אסיפת חברים.

הוועדה החליטה לעלות בשלב זה רק את הדברים הדחופים והמהותיים להצבעה. הוועדה תנסח בקשה מסודרת מוועד מנהל לכינוס האסיפה,בקשה זו תוצג לרשם בפגישה עימו לאישורו.

הנושאים:תקציב-הועדה תמליץ להכניס איש חיצוני מקצועי לעשיית סדר כללי בתקציב,עשיית ממשק ידידותי למשתמשים השונים,ליווי התקציב בעיקר בנושא תקציב מול ביצוע והכנת תקציב ל2016. כמו"כ הוועדה תמליץ לא לאשר הוצאות חדשות של למעלה מ20000 ₪ למעט מקרי חירום שאינם סובלים דיחוי.

עלות השחר-הוועדה תמליץ לבנות על התב"ע הישנה המאושרת ולא כפי שהוצג באסיפה שמתכוונים לבנות על תב"ע חדשה לא מאושרת!!דבר שעלול לסכן הן את הקונים והן את היישוב הווי אומר את חברי האגודה.

הוועדה תמליץ ותתעקש למנות במכרז מסודר פרוייקטור מיוחד לפרוייקט זה שילווה מקרוב את הפרוייקט הן מול הקונים הן מול הקבלנים השונים ,מול החקלאים/בעלי בתים בשכונה,גורמי חוץ,ינהל את תקציב הפיתוח בפרוייקט ועוד...

צריך לבדוק כיצד מעלים לדיון את נושא הערבויות המגוחכות שהיישוב סגר מול הקבלנים.

מזכיר-כרגע על הפרק מועמד אחד. למיטב ידיעתינו ישנו דיון בנושא העלויות.

מכיוון שהמועצה כ"כ ממליצה על המזכיר הנ"ל הוועדה תמליץ ותעלה מחר לפני רשם האגודות המלצה זו-שהמועצה תשתתף בחלק מעלות המזכיר.

רשם:עודד ברטלר

נוכחים-עודד ברטלר,אוריה גזית,אייל כליל החורש,משה סוויל-סגן ראש המועצה.

העתק:תיק וועדת ביקורת